CELEX: 32021D0511
Language: sk
Date: 2021-03-22 00:00:00
Title: Rozhodnutie Rady (EÚ) 2021/511 z 22. marca 2021, ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Eesti Pank

24.3.2021   
               
               
                  SK
               
               
                  Úradný vestník Európskej únie
               
               
                  L 103/3
               
            
         ROZHODNUTIE RADY (EÚ) 2021/511
         z 22. marca 2021,
         ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Eesti Pank
         RADA EURÓPSKEJ ÚNIE,
         so zreteľom na Protokol č. 4 o Štatúte Európskeho systému centrálnych bánk a Európskej centrálnej banky, ktorý je pripojený k Zmluve o Európskej únii a k Zmluve o fungovaní Európskej únie, a najmä na jeho článok 27 ods. 1,
         so zreteľom na odporúčanie Európskej centrálnej banky zo 4. februára 2021 Rade Európskej únie o externom audítorovi Eesti Pank (ECB/2021/5) (1),
         keďže:
         
                     (1)
                  
                  
                     Účty Európskej centrálnej banky (ECB) a národných centrálnych bánk členských štátov, ktorých menou je euro, majú overiť nezávislí externí audítori odporúčaní Radou guvernérov ECB a schválení Radou Európskej únie.
                  
               
                     (2)
                  
                  
                     Mandát externého audítora Eesti Pank sa skončil po vykonaní auditu za finančný rok 2020. Preto je potrebné vymenovať externého audítora od finančného roku 2021.
                  
               
                     (3)
                  
                  
                     Eesti Pank vybrala za svojho externého audítora na finančné roky 2021 až 2025 spoločnosť Ernst & Young Baltic AS.
                  
               
                     (4)
                  
                  
                     Rada guvernérov ECB odporučila, aby bola za externého audítora Eesti Pank na finančné roky 2021 až 2025 vymenovaná spoločnosť Ernst & Young Baltic AS.
                  
               
                     (5)
                  
                  
                     Rozhodnutie Rady 1999/70/ES (2) by sa malo v nadväznosti na odporúčanie Rady guvernérov ECB zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            V článku 1 rozhodnutia 1999/70/ES sa odsek 17 nahrádza takto:
            
               
                  „17.   Spoločnosť Ernst & Young Baltic AS sa týmto schvaľuje ako externý audítor Eesti Pank na finančné roky 2021 až 2025.“.
               
            
         
         
            Článok 2
            Toto rozhodnutie nadobúda účinnosť dňom jeho oznámenia.
         
         
            Článok 3
            Toto rozhodnutie je určené Európskej centrálnej banke.
         
         
            V Bruseli 22. marca 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ C 47, 10.2.2021, s. 2.
         
            (2)  Rozhodnutie Rady 1999/70/ES z 25. januára 1999 o externých audítoroch národných centrálnych bánk (Ú. v. ES L 22, 29.1.1999, s. 69).